
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


ОТНОСНО: Прекратяване на съсобственост между Община Бургас и физическо лице в недвижим имот, представляващ УПИ IV-47 в кв. 3 по ПУП-ПРЗ на в.з. Боровете, землище кв. Банево, гр. Бургас, целият с площ 900 кв.м, съответен на ПИ с идентификатор 07079.705.2047 по одобрените КККР на гр. Бургас, с площ 907 кв. метра, чрез продажба на общинската идеална част от имота.


УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. № 94-01-10890/28.03.2025г. в Община Бургас, подадено от А. П. Ц., относно прекратяване на съсобственост в УПИ IV-47 в кв. 3 по ПУП-ПРЗ на в.з. Боровете, землище кв. Банево, гр. Бургас, целият с площ 900 кв. м, съответен на ПИ с идентификатор 07079.705.2047 по одобрените КККР на гр. Бургас, с площ 907 кв. метра.
Приложени са Нотариален акт за собственост върху недвижим имот, вписан в Служба по вписванията–Бургас под №124, том 10, дело №2154, вх.рег.№3553 от 12.03.2025 г. и Нотариален акт за покупко-продажба на недвижими имоти, вписан в Служба по вписванията–Бургас под №128, том 10, дело №2158, вх.рег.№3555 от 12.03.2025 г., видно от които А. П. Ц. е собственик на 550/900 кв. м. ид. ч. от УПИ IV-47, кв. 3 по плана на в.з. „Боровете“, земл. кв. Банево, гр. Бургас, целият с площ 900 кв. метра. 
Видно от комбинирана скица, издаденa от ДЦАУ „Освобождение“, отдел „Устройствено планиране и архитектура“ при Община Бургас, УПИ IV-47 в кв. 3 по ПУП-ПРЗ на в.з. Боровете, одобрен със Заповед №136 от 21.02.1991г. на Общински народен съвет – гр. Бургас, целият с площ 900 кв. метра, с отреждане „за вилно строителство“ е съответен на ПИ с идентификатор 07079.705.2047, с площ 907 кв. метра по КККР на гр. Бургас.
Общинската собственост в разглеждания УПИ, e в размер на 350/900 кв. метра ид. части от имота, съответстващи на 356/907 кв. метра ид. части от ПИ с идентификатор 07079.705.2047, целият с площ 907 кв. метра по КККР на гр. Бургас, за които е съставен Акт №10523/31.10.2024г. за частна общинска собственост.
За частта на Общината в имота не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
	Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
Възложено е изготвяне на пазарна оценка, от правоспособен независим оценител на недвижими имоти, вписан в регистъра на независимите оценители в България, съгласно изискванията на чл.41, ал.2, във връзка с чл.22, ал.3 от ЗОС, за 356/907 кв. м. ид. части от цитирания ПИ, определена в размер на 29 050 (двадесет и девет хиляди и петдесет) лева, без ДДС.
Данъчната оценка за общинските идеални части от имота е в размер на 6247,80 лева.
Имотът не е включен в Годишната програма за управление и разпореждане с общинска собственост за 2025 г., приета с Решение по т. 3(Протокол №24) от проведеното на 20.05.2025 г. заседание на Общински съвет – Бургас, по реда на чл. 8, ал. 9 от ЗОС, поради което същата е необходимо да бъде допълнена в Раздел ІІ, т.3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с цитирания имот.
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет - Бургас, като взех предвид решение от 24.06.2025 г. на комисията, назначена с моя Заповед № 3769/13.11.2024 г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл.36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

Р Е Ш Е Н И Е:

1. Допълва Програмата за управление и разпореждане с имоти за 2025г. на Община Бургас, приета с Решение по т. 3(Протокол № 24) от проведеното на 20.05.2025 г. заседание на Общински съвет – Бургас, по реда на чл. 8, ал. 9 от ЗОС, в частта на Раздел ІІ, т.3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с недвижим имот, представляващ 356/907 кв. метра ид. части от ПИ с идентификатор 07079.705.2047, целият с площ 907 кв. метра по КККР на гр. Бургас, съответстващи на 350/900 кв. метра ид. части от УПИ IV-47  в кв. 3 по ПУП-ПРЗ на в.з. Боровете, целият с площ 900 кв. метра.
2. Да се прекрати съсобствеността между Община Бургас и А. П. Ц. с ЕГН *** и постоянен адрес: гр. Бургас,  , чрез продажба на недвижим имот, актуван с Акт №10523/31.10.2024г. за частна общинска собственост, представляващ 356/907(триста петдесет и шест от деветстотин и седем) кв.м. ид. части от ПИ с идентификатор 07079.705.2047(нула седем нула седем девет точка седем нула пет точка две нула четири седем), целият с площ 907(деветстотин и седем) кв. метра по КККР на гр. Бургас, одобрени със Заповед №РД-18-35/26.04.2016 г. на Изпълнителен директор на АГКК, трайно предназначение на територията: урбанизирана, начин на трайно ползване: ниско застрояване(до 10м), при съседи: 07079.705.3097, 07079.705.2759, 07079.705.2046, 07079.705.4017, съответни на 350/900(триста и петдесет от деветстотин) кв. метра ид. части от УПИ IV-47(четири римско, отреден за имот с планоснимачен номер четиридесет и седем) в кв. 3(три) по ПУП-ПРЗ на в.з. Боровете, землище кв. Банево, гр. Бургас, целият с площ 900(деветстотин) кв. метра, с отреждане „за вилно строителство“, при граници: север - УПИ III-2759, изток - улица, юг – УПИ V-46 и УПИ IX-46, запад – улица, за сумата от 29 050 (двадесет и девет хиляди и петдесет) лева, без ДДС.

ДИМИТЪР НИКОЛОВ
Кмет на Община Бургас


Съгласували:
Златина Георгиева
Директор на дирекция ПНО

Живко Димитров
Директор на дирекция УОС

Пенка Буйнова
Главен експерт в дирекция УОС

Изготвил:
Елена Добрева
Старши експерт в дирекция УОС

